Likumprojekts

**Grozījumi likumā "Par Krimināllikuma spēkā stāšanās un piemērošanas kārtību"**

1. Izdarīt likumā "Par Krimināllikuma spēkā stāšanās un piemērošanas kārtību" (Latvijas Republikas Saeimas un Ministru Kabineta Ziņotājs, 1998, 23. nr.; 1999, 7., 23. nr.; 2000, 14. nr.; 2002, 12., 23. nr.; 2003, 2. nr.; 2007, 6., 12. nr.; 2008, 13. nr.; 2009, 14. nr.; Latvijas Vēstnesis, 2009, 193. nr.; 2010, 178. nr.; 2011, 167., 199. nr.; 2012, 121. nr.; 2013, 38., 92. nr.; 2014, 123. nr.; 2015, 104., 227. nr.; 2016, 31., 71. nr.) šādus grozījumus:

2. pielikumā:

izteikt I nodaļas 2. punkta 1. apakšpunktu šādā redakcijā:

"1) I, II un III sarakstā iekļauto vielu izomēriem, struktūranalogiem, zināmajiem aktīvajiem metabolītiem, esteriem, ēteriem un sāļiem, ieskaitot izomēru, struktūranalogu, zināmo aktīvo metabolītu, esteru un ēteru sāļus;";

papildināt II nodaļas 4. punktu ar 5. apakšpunktu šādā redakcijā:

|  |  |  |  |  |  |
| --- | --- | --- | --- | --- | --- |
| "5) | U-47700 | 82657-23-6 | 3,4-dihlor-*N*-[(1R,2R)-2-(dimetilamino)cikloheksil]-*N*-metilbenzamīds | 0,1 g | 1 g" |

izslēgt II nodaļas 8.2. punkta 1. apakšpunktu;

izteikt II nodaļas 8.5. punkta 8. apakšpunktu šādā redakcijā:

|  |  |  |  |
| --- | --- | --- | --- |
| "8) | **Triptamīni un beta-(benzofuran-3-il)etānamīni**  Jebkurš beta-(indol-3-il)etānamīna vai beta-(benzofuran-3-il)etānamīna atvasinājums (izņemot serotonīnu, sumatriptānu un zolmitriptānu), kas satur vismaz vienu aizvietotāju no rindas a), b) un c):  a) kur ūdeņraža atoms(-i) benzola gredzenā aizvietots(-i) ar vienu vai vairākiem vienādiem vai dažādiem aizvietotājiem vai aizvietotājiem, kas veido benzola gredzenu papildinošu ciklisku struktūru;  b) kur ūdeņraža atomi etilēngrupā aizvietoti ar neaizvietotu vai aizvietotu alkilgrupu;  c) kur viens vai divi ūdeņraža atomi aminogrupā aizvietoti ar neaizvietotu vai aizvietotu alkilgrupu vai slāpekļa atoms iekļauts ciklā | 0,02 g | 1 g" |

papildināt II nodaļas 8.5. punktu ar 21. un 22. apakšpunktu šādā redakcijā:

|  |  |  |  |
| --- | --- | --- | --- |
| "21) | **2-fenilmorfolīni**  2-fenilmorfolīns, tā enantiomēri un jebkurš savienojums, kas atvasināts no tiem:  a) nomainot benzola gredzenu ar tiofēna vai piridīna gredzenu;  b) nomainot morfolīna ciklu ar tiomorfolīna ciklu;  c) aizvietojot vienu vai vairākus ūdeņraža atomus benzola, tiofēna vai piridīna gredzenā ar neaizvietotu vai aizvietotu alkilgrupu, alkoksigrupu, amīdgrupu, aminogrupu, sulfonilgrupu vai aizvietotājiem, kas veido benzola, tiofēna vai piridīna gredzenu papildinošu ciklu;  d) aizvietojot vienu vai vairākus ūdeņraža atomus benzola, tiofēna vai piridīna gredzenā ar hidroksilgrupu vai halogēna atomu;  e) aizvietojot vienu vai vairākus ūdeņraža atomus morfolīna vai tiomorfolīna ciklā ar hidroksilgrupu, nitrozogrupu, karbonilgrupu vai neaizvietotu vai aizvietotu alkilgrupu | 0,1 g | 5 g |
| 22) | **Lizergamīdi (jeb lizergīnskābes amīdi)**  4,6,6a,7,8,9-heksahidroindol[4,3-fg]hinolīn-9-karboksamīds (izņemot ergometrīnu, ergotamīnu, metilergometrīnu, metisergīdu), tā enantiomēri un jebkurš savienojums, kas atvasināts no tiem:  a) neaizvietojot vai aizvietojot vienu vai divus ūdeņraža atomus pie slāpekļa atoma amīdgrupā ar neaizvietotu(-ām) vai aizvietotu(-ām) alkilgrupu(-ām) vai aizvietotājiem, kas iekļauj slāpekļa atomu ciklā;  b) neaizvietojot vai aizvietojot ūdeņraža atomu pie slāpekļa atoma hidrogenētā hinolīna ciklā ar neaizvietotu vai aizvietotu alkilgrupu;  c) neaizvietojot vai aizvietojot ūdeņraža atomu pie slāpekļa atoma indola ciklā ar neaizvietotu vai aizvietotu alkilgrupu vai acilgrupu | 0,001 g | 0,002 g" |

papildināt III nodaļas 11. punktu ar 10. apakšpunktu šādā redakcijā:

|  |  |  |  |
| --- | --- | --- | --- |
| "10) | metilmorfenāts | 0,2 g | 10 g" |

papildināt IV nodaļas 13. punktu ar 73., 74., 75., 76. un 77. apakšpunktu šādā redakcijā:

|  |  |  |  |
| --- | --- | --- | --- |
| "73) | Alprazolāma triazolbenzofenona atvasinājums | 0,001 g | 1 g |
| 74) | Dezhloretizolāms | 0,01 g | 5 g |
| 75) | Metizolāms | 0,01 g | 5 g |
| 76) | Nitrazolāms | 0,001 g | 1 g |
| 77) | Pirazolāms | 0,001 g | 1 g" |

papildināt V nodaļas 14. punktu ar 17., 18., 19. un 20. apakšpunktu šādā redakcijā:

|  |  |  |  |
| --- | --- | --- | --- |
| "17) | (1R, 2S)-(-)-hlorefedrīns | 0,6 g | 10 g |
| 18) | (1S, 2R)-(+)-hlorefedrīns | 0,6 g | 10 g |
| 19) | (1S, 2S)-(+)-hlorpseidoefedrīns | 0,6 g | 10 g |
| 20) | (1R, 2R)-(-)-hlorpseidoefedrīns | 0,6 g | 10 g" |

2. Likums stājas spēkā 2017. gada 17. martā.

Veselības ministre

Anda Čakša